Številka:

Datum: dd.mm.2025

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Ljubno, Občine Mozirje in Občine Gorenja vas - Poljane**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Loke pri Mozirju b. š., Občina Mozirje, št. stavbe: 23, parc. št. 386/3 (del), k. o. 937 Loke, Občina Mozirje (št. strokovnega mnenja SM- MZRLPM01S);
* Gorenja Dobrava 24, št. stavbe: 420, parc. št. \*154, k. o. 2058 Dolenja Dobrava (št. strokovnega mnenja SM-GRVGDO24S);
* Podter 22, Občina Ljubno, št. stavbe: 448, parc. št. 659 (del), k. o. 923 Ljubno (št. strokovnega mnenja SM-LJBPDT22S);
* Podter 23, Občina Ljubno, št. stavbe: 477, parc. št. 658 (del), k. o. 923 Ljubno (št. strokovnega mnenja SM-LJBPDT23S);
* Podter 24, Občina Ljubno, št. stavbe: 447, parc. št. 657 (del), k. o. 923 Ljubno (št. strokovnega mnenja SM-LJBPDT24S);
* Podter 25, Občina Ljubno, št. stavbe: 449, parc. št. 656/2 (del), k. o. 923 Ljubno (št. strokovnega mnenja SM-LJBPDT25S);
* Savina 41, Občina Ljubno, št. stavbe: 43, parc. št. 283/4 (del), k. o. 924 Savina (št. strokovnega mnenja SM-LJBSVN41S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
dr. Robert Golob
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila, na strokovnih podlagah strokovnjakov, vodarske, geološke in gradbene stroke Državna tehnična pisarna.

Državna tehnična pisarna je izdelala strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo (v nadaljevanju: Svet Vlade RS za obnovo).

Svet Vlade RS za obnovo je na podlagi 151.c člena ZIUOPZP obravnaval zgoraj omenjeno strokovno mnenje, ki ga je pripravila Državna tehnična pisarna. Strokovno mnenje in strokovne podlage so bile Svetu Vlade RS za obnovo poslane dne 27. januarja 2025. Strokovno mnenje je bilo s strani Sveta Vlade RS za obnovo potrjena na seji dne 13. februarja 2025.

Naravna nesreča, ki se je zgodila 4. avgusta 2023, je na terenu pokazala številna dodatna nevarna področja ob vodah, kjer so bile poplavne vode bistveno višje od predvidenih in tudi posledice precej hujše, kar ni bilo zajeto v obstoječe karte poplavne ogroženosti.

Na podlagi navedenega in drugih dejstev je Državna tehnična pisarna v skladu s 151.b členom ZIUOPZP podala strokovno mnenje za spodaj navedene objekte, za katere ocenjuje, da obstaja visoka ogroženost zaradi poplav in s tem povezana visoka nevarnost porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi:

* Loke pri Mozirju b. š., Občina Mozirje, št. stavbe: 23, parc. št. 386/3 (del), k. o. 937 Loke, Občina Mozirje (št. strokovnega mnenja SM- MZRLPM01S);
* Gorenja Dobrava 24, št. stavbe: 420, parc. št. \*154, k. o. 2058 Dolenja Dobrava (št. strokovnega mnenja SM-GRVGDO24S);
* Podter 22, Občina Ljubno, št. stavbe: 448, parc. št. 659 (del), k. o. 923 Ljubno (št. strokovnega mnenja SM-LJBPDT22S);
* Podter 23, Občina Ljubno, št. stavbe: 477, parc. št. 658 (del), k. o. 923 Ljubno (št. strokovnega mnenja SM-LJBPDT23S);
* Podter 24, Občina Ljubno, št. stavbe: 447, parc. št. 657 (del), k. o. 923 Ljubno (št. strokovnega mnenja SM-LJBPDT24S);
* Podter 25, Občina Ljubno, št. stavbe: 449, parc. št. 656/2 (del), k. o. 923 Ljubno (št. strokovnega mnenja SM-LJBPDT25S);
* Savina 41, Občina Ljubno, št. stavbe: 43, parc. št. 283/4 (del), k. o. 924 Savina (št. strokovnega mnenja SM-LJBSVN41S).

Obravnavani objekt na naslovu **Loke pri Mozirju b. š, parc. št. 386/3** se nahaja na poplavnem območju in je bil v neurju 4. avgusta 2023 poplavljen do višine 150 cm. Objekt je bil zgrajen do 3. gradbene faze in predstavlja stanovanjski objekt s čimer se rešuje stanovanjsko problematiko. V letu 2020 je za gradnjo bilo pridobljeno gradbeno dovoljenje s št. 351-283/2020, po katerem se objekt izvaja. Na podlagi mnenja Direkcije RS za vode (št. 35500-1164/2023-4 z dne 5. 2. 2024) gradnje ni smiselno nadaljevati, saj gre za območje, ki je poplavno nevarno. Objekta na enostaven način ni možno varovati pred visokovodnimi poplavami. Izvedba zaščite zgolj za en objekt na tej lokaciji bi bila zahtevna in ekonomsko neopravičena. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-MZRLPM01S z dne 24. januar 2025. Glede na navedeno je odstranitev v javno korist.

Objekt na naslovu **Gorenja Dobrava 24** stoji med regionalno cesto in potokom Brebovščica. Ob poplavah in plazovih avgusta 2023 je bilo območje poplavljeno do višine regionalne ceste. Stanje otežuje tudi hudournik, ki se na tem mestu zliva v potok. Kot izhaja iz strokovnih podlag Direkcije RS za vode (št. 35500-732/2024-3 z dne 21. 6. 2024), je območje stalno poplavljeno. Morebitna zaščita bi bila mogoča z visokimi zidovi ali nasipi, kar bi bil nesorazmeren ukrep in tudi ne bi omogočal normalnega bivanja. Objekt poleg poplavnih voda ogroža tudi podtalnica, ki je višja od kleti objektov. Z običajnimi ukrepi objektu ni mogoče zagotoviti ustrezne poplavne varnosti, zato je ogroženo življenje ljudi. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-GRVGDO24S z dne 22. januar 2025. Glede na navedeno je odstranitev objekta v javno korist.

Objekti na naslovih **Podter 22¸ Podter 23, Podter 24** in  **Podter 25** se nahajajo ob sotočju reke Ljubnice v Savinjo. V neurju 4. avgusta 2023 so bili poplavljen do višine cca. 130 cm. Na podlagi mnenja Direkcije TS za vode (št. 35500-1009/2024 z dne 25. 11. 2024) bi bili celoviti protipoplavni ukrepi zaradi lege objekta tik ob Savinji neizvedljivi. Objekt je poplavno ogrožen že pri pretokih nad Q10. Obstaja tudi nevarnost erozije in zaplavljanja s plavinami. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Kljub temu da se objekt po veljavnih kartah ne nahaja na območju velike poplavne nevarnosti, predstavlja veliko nevarnost za življenja in zdravje ljudi. Za navedene objekte obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objektov, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi poplavne nevarnosti in s tem ogroženosti življenja ali zdravja ljudi temelji na strokovnih mnenji SM-LJBPDT22S, SM-LJBPDT23S, SM-LJBPDT24S in SM-LJBPDT25S z dne 21. januarja 2025. Glede na navedeno je odstranitev objektov v javno korist.

Obravnavani objekt na naslovu **Savina 41** je bil v neurju 4. avgusta 2023 poškodovan zaradi močnih padavin in razmočenega terena. Na podlagi Geološko mnenje o plazovni in erozijski nevarnosti na naslovu Savina 41 (št. 7-0616-24 z dne 23. 1. 2025) **je** bil objekt poškodovan zaradi močnih padavin in je posledično bil zalit, pojavile so se tudi razpoke na objektu zaradi razmočenega terena. Objekt je prav tako erozijsko ogrožen zaradi bližine hudournika Trbiški graben, ki bi lahko v podobnih neurjih in erozijskih dogodkih ogrozil stabilnost objekta. Na podlagi Mnenja statika o stanju objekta Savina 41 (št. Številka: DTP\_DB7050/34 z dne 7. 1. 2025) so na objektu prisotne konstrukcijske razpoke zaradi posedanja tal. Stroški obnove bi bili ob vseh potrebnih ukrepih na objektu ekonomsko nesprejemljivi, zaradi česar lahko smatramo, da je objekt znatno poškodovan. Objekt trenutno ni primeren za bivanje, zaradi poškodb bi bil potreben temeljite konstrukcijske obnove. Poleg temeljite rekonstrukcije objekta za zagotovitev varnosti po današnjih gradbenih standardih in zaradi erozijske ogroženosti terena, obnova objekta na tej lokaciji ni primerna ne ekonomsko sprejemljiva. Direkcije RS za vode v okviru projekta Zagotovitve poplavne varnosti v Spodnji Savinjski dolini z dne 14. 3. 2024 prav tako izpostavlja, da bivanje v objektu zaradi nevarnosti plazenja in izrazitih erozijskih procesov ni primerno. Za navedeni objekt obstaja visoka ogroženost zaradi erozije kot posledice in plazovite poplavne nevarnosti in s tem povezano visoko nevarnosti porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-LJBSVN41S z dne 24. januar 2025. Glede na navedeno je odstranitev objekta v javno korist.